Komisijos Sprendimas
1992 m. kovo 5 d.
nustatantis tam tikrų trečiųjų šalių skirstymo į arklinių šeimos gyvūnų importo regionus sistemą
(92/160/EEB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 91/496/EEB [2], ypač į jos 13 straipsnio 2 dalį,
kadangi Tarybos sprendimu 79/542/EEB [3] su paskutiniais pakeitimais, padarytais Komisijos sprendimu 92/14/EEB [4], buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus ir šviežią mėsą, įskaitant mėsos produktus, sąrašas;
kadangi būtina atsižvelgti į sveikatos padėtį trečiosiose šalyse, iš kurių valstybės narės leidžia importuoti arklinių šeimos gyvūnus;
kadangi dėl to reikėtų, kad valstybėms narėms būtų leidžiama importuoti iš vienos ar kelių kai kurių trečiųjų šalių teritorijos dalių;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės leidžia importuoti arklinių šeimos gyvūnus iš sprendimo priede išvardytų trečiųjų šalių teritorijos dalių.
2 straipsnis
Sprendimas 79/542/EEB iš dalies keičiamas taip:
1. Iš 1 straipsnio 3 dalies c punkto išbraukiamos šio sprendimo priede išvardytos šalys.
2. Specialiame arklinių šeimos gyvūnams skirtame stulpelyje išbraukiama 1 išnaša, kurioje yra išvardytos šio sprendimo priede nurodytos šalys.
3 straipsnis
Šis sprendimas yra skirtas valstybėms narėms.
Priimta Briuselyje, 1992 m. kovo 5 d.